**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 **Proiect**

 **(nu produce efecte juridice) \***

 **PRIMAR ,**

 **dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2019**

**privind validarea mandatului de consilier local al domnului Biró Csaba Szilveszter de pe listele Uniunii Democrate a Maghiarilor din România – Organizaţia Judeţeană Mureş**

***Consiliul local municipal Târgu Mureş întrunit în şedinţă ordinară de lucru,***

 Având în vedere Expunerea de motive prezentată de Secretarul Municipiului Târgu Mureş, 40622 din 25 iunie 2019privind validarea unui mandat de consilier local municipal de pe lista de supleanţi ai Uniunii Democrate a Maghiarilor din România – Organizaţia Judeţeană Mureş.

Văzând prevederile art. 6 şi 7 din Legea nr. 393/2004 privind Statutul aleşilor locali cu modificări şi completări ulterioare, coroborate cu prevederile art. 100 alin. (33) din Legea nr. 115/2015 privind alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali,

În temeiul prevederilor art. 32 alin. (1), art. 36 alin. (1) şi alin. (9), art. 45 alin. (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e** :

**Art. 1.** Se validează mandatul de consilier local al domnului **Biró Csaba Szilveszter** de pe listele Uniunii Democrate a Maghiarilor din România – Organizaţia Judeţeană Mureş.

**Art. 2.** Prezenta Hotărâre se comunică, Uniunii Democrate a Maghiarilor din România – Organizaţia Judeţeană Mureş, Direcţiei proiecte cu finanţare internaţională, resurse umane, relaţii cu publicul şi logistică, Direcţiei economice şi domnului **Biró Csaba Szilveszter.**

**Art. 3**. În conformitate cu prevederile art. 19, alin. (1), lit. e din Legea nr. 340/2004, republicată privind prefectul şi instituţia prefectului şi art. 3, alin. (1) din Legea nr. 554/2004 privind legea contenciosului administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

**p. Secretarul Municipiului Târgu Mureş,**

**Director executiv D.J.C.A.A.P.L.**

 **Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREŞ PRIMAR,**

**S E C R E T A R dr. Dorin Florea**

**Nr. 40622 din 25.06.2019**

**E X P U N E R E D E M O T I V E**

**privind validarea mandatului de consilier local al domnului Biró Csaba Szilveszter** **de pe listele Uniunii Democrate a Maghiarilor din România – Organizaţia Judeţeană Mureş**

Având în vedere cererea de demisie nr.40092/2019, Consiliul local a luat act de încetarea de drept a mandatului de consilier local municipal a domnului Bako Szabolcs, declarându-se vacant un loc de consilier local în Consiliul local municipal Târgu Mureş pe listele Uniunii Democrate a Maghiarilor din România – Organizaţia Judeţeană Mureş.

În aceste condiţii, se impune a se aplica în mod corespunzător prevederile art. 100 alin. (33) din Legea nr. 115/2015 privind alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali, care stabileşte că: ***„Candidaţii înscrişi în liste, care nu au fost aleşi, sunt declaraţi supleanţi în listele respective. În caz de vacanţă a mandatelor de consilieri aleşi pe liste de candidaţi, supleanţii vor ocupa locurile devenite vacante, în ordinea în care sunt înscrişi în liste dacă, până la data validării mandatului pentru ocuparea locului vacant, partidele politice sau organizaţiile cetăţenilor aparţinând minorităţilor naţionale din partea cărora au candidat supleanţii confirmă în scris, sub semnătura conducerilor judeţene ale partidelor politice sau ale organizaţiilor cetăţenilor aparţinând minorităţilor naţionale, că supleanţii fac parte din partidul politic respectiv sau din organizaţia cetăţenilor aparţinând minorităţilor naţionale***”.

Faţă de această situaţie şi văzând:

- adresa nr. 40423/2019 a Uniunii Democrate a Maghiarilor din România – Organizaţia Judeţeană Mureş prin care ne informează că domnul dl. **Biró Csaba Szilveszter** face parte din Uniunea Democrată a Maghiarilor din România şi întruneşte condiţiile prevăzute de lege pentru a deveni consilier local. Domnul **Biró Csaba Szilveszter** şi-a dat acceptul privind validarea în calitatea de consilier local în Consiliul Local Târgu Mureş.

- declaraţia domnului Kovacs Arpad Geza prin care ne comunică că renunţă la mandatul de consilier local în Consiliul local Târgu Mureş.

- copia propunerii de candidatură a Uniunii Democrate a Maghiarilor din România – Organizaţia Judeţeană Mureş.

În conformitate cu prevederea legală de mai sus, supunem aprobării dumneavoastră alăturatul proiect de hotărâre.

**p. Secretarul Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**